Россия төбәкләрендә Татарстан киносы көннәре башлана

	«Татаркино» оешмасы Татарстан Мәдәният министрлыгы ярдәме белән Россия төбәкләрендә Татарстан киносы көннәре уздыра. Әлеге чара барышында иҗади очрашулар да планлаштырыла.	 25-27 мартта Уфаның "Родина" кинотеатрында «Мулла» (реж.Рамил Фазлыев, Әмир Галиаскаров), «Әпипә» (реж. Илшат Рәхимбай) һәм «Сөмбел» (реж.Рамил Фазлыев, Рәшид Мәликов) фильмнары тәкъдим ителә. Ханты-Манси округында Татарстан киносы көннәре 3-8 апрельдә узачак. Кагалым, Покачи, Нижневартовск шәһәрләрендә «Сөмбел» һәм «Әпипә» фильмнарын күрсәтәләр. 9-10 апрельдә шушы ук фильмнарны Омск шәһәрендә карарга мөмкин. 29-30 апрельдә Татарстан киносы көннәре Санкт-Петербургта дәвам итәчәк. Татарстан киносы көннәре Туган телләр һәм халыклар бердәмлеге елы уңаеннан оештырыла. 
	---	
Татаркино

	№ --- | 23.03.2021	


